PATVIRTINTA

Ignalinos r. Vidiškių gimnazijos direktoriaus

2017 m. vasario 21 d.

įsakymu Nr.10

**ELEKTRIKO**

**PAREIGYBĖS** **APRAŠYMAS** **NR.** **2**

**I SKYRIUS**

**BENDROJI** **DALIS**

1. Ignalinos r. Vidiškių gimnazijos elektriko pareigybė yra priskiriamas kvalifikuotų darbuotojų grupei.

2. Pareigybės lygis: elektrikas priskiriamas C lygiopareigybei.

3. Pareigybės paskirtis: prižiūrėti ir remontuoti gimnazijos elektros įrenginius.

4. Pavaldumas: elektrikas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Elektriko kvalifikacijai keliami reikalavimai:

5.1. ne žemesnis kaip vidurinis išsilavinimas ir (ar) įgyta vidurinė (VK) arba aukštoji (AK) elektrosaugos kvalifikacija;

5.2. atestacija ,,Darbuotojų, atliekančių darbus veikiančiuose elektros ir šilumos įrenginiuose, lavinimo ir atestavimo nuostatų“ nustatyta tvarka.

6. Elektrikas turi žinoti ir išmanyti:

6.1. saugos taisykles eksploatuojant elektros įrenginius, elektros įrenginių įrengimo taisyklių ir vartotojų elektros įrenginių techninio eksploatavimo taisyklių galiojančius reikalavimus, kiek jie yra būtini jo darbui;

6.2. žinoti gimnazijos elektros įrenginių ir elektros tinklų schemas;

6.3. žinoti pirmosios medicinos pagalbos suteikimo būdus nukentėjusiems nelaimingo atsitikimo metu ir mokėti praktiškai suteikti pirmąją pagalbą, mokėti išlaisvinti traumuojamą elektros srovės žmogų;

6.4. žinoti gaisro gesinimo būdus ir priemones, mokėti jais naudotis;

6.5. žinoti elektrosaugos priemones ir mokėti jas naudoti;

6.6. aukštyje atliekamų darbų saugos taisykles.

7. Elektrikas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Elektriko funkcijos:

8.1. tikrinti jo prižiūrimų elektros įrenginių, patalpų, elektros tiekimo komunikacijų būklę;

8.2. susipažinti su įrašais operatyviniame žurnale;

8.3. patikrinti, ar nekaista kontaktai pagrindiniuose skirstyklų skyduose;

8.4. patikrinti, ar elektros įrenginiai nesulaužyti, nepažeista jų izoliacija, ar jie neapkrauti kokiais nors daiktais, ar neužkrauti priėjimai prie jų;

8.5. patikrinti, ar uždarytos ir užrakintos skirstyklų, spintų ir kirtiklių durys;

8.6. patikrinti, ar uždengtos esančios su įtampa srovinės dalys, ar nepažeista elektros tinklų izoliacija;

8.7. patikrinti, ar tvarkingi apšvietimo tinklai, ar tvarkinga pranešanti, įspėjanti ir avarinė signalizacija;

8.8. patikrinti, ar tvarkingi elektros įrenginių, elektros prietaisų prijungimo prie srovės šaltinių kabeliai (laidai), ar tvarkingos kištukinės jungtys, rozetės, jungikliai;

8.9. patikrinti, ar patikimai įžeminti (įnulinti) elektros įrenginiai;

8.10. pastebėtus trūkumus nedelsiant šalinti, o jeigu to neįmanoma padaryti savo jėgomis, reikia pranešti gimnazijos direktoriaus pavaduotojui ūkiui. Tikrinimo rezultatus ir trūkumų šalinimo darbus registruoti operatyviniame žurnale;

8.11. laiku parengti ir pateikti direktoriaus pavaduotojui ūkiui elektros įrenginių, prietaisų, tinklų smulkiam ir vidutiniam remontui reikalingų medžiagų paraišką;

8.12. pasirūpinti, kad visada būtų reikalingų remontui medžiagų atsargos;

8.13. patikrinti, ar gaisro ir sprogimo atžvilgiu pavojingoje aplinkoje eksploatuojami tik atitinkamo saugos nuo sprogimų laipsnio ir atitinkamos saugos nuo sprogimo rūšies elektros įrenginiai;

8.14. sutrikus elektros įrenginių, prietaisų, tinklų darbo režimui arba įvykus avarijai, savarankiškai ir nedelsiant imtis priemonių normalios padėties atstatymui;

8.15. jeigu vienu metu susidarė avarinė situacija keliose vietose, pirmiausia reikia šalinti tuos gedimus, kurie kelia pavojų žmonių saugai, gali sukelti gaisrą;

8.16. kilus gaisrui, elektrikas privalo iškviesti ugniagesius telefonu (jeigu to nepadarė kiti) ir pradėti gesinti gaisro židinį turimomis priemonėmis;

8.17. elektrikui draudžiama:

8.17.1. darbo metu dirbti pašalinius darbus;

8.17.2. atsivesti į darbą pašalinių asmenų;

8.17.3. įjungti automatiškai išsijungusį įrenginį, neišsiaiškinus jo išsijungimo priežasties;

8.17.4. keisti perdegusias lempas didesnio galingumo, negu apskaičiuotas atitinkamiems šviestuvams, lempomis;

8.17.5. naudoti savadarbius saugiklius, nekalibruotus kirptukus;

8.17.6. naudoti nepatikrintą gamintojo nurodytu būdu įtampos indikatorių;

8.17.7. naudoti įžemintuvams neskirtus įžeminimui laidininkus;

8.17.8. remontuojant srovės dalis su įtampa, naudoti metalinius pjūkliukus, dildes, metalines matavimo priemones;

8.17.9. remontuoti elektros tinklus ypač drėgnose patalpose, neišjungus įtampos;

8.17.10. elektros srovės atžvilgiu pavojingose patalpose naudoti kilnojamus elektros šviestuvus aukštesnės kaip 42 V įtampos;

8.17.11. elektros srovės atžvilgiu labai pavojingose patalpose taip pat naudoti kilnojamus elektros šviestuvus aukštesnės kaip 42 V įtampos;

8.17.12. palikti darbo vietą nebaigus būtinų darbų (nebaigus avarijos likvidavimo darbų);

8.18. dirbti užlipus ant netvarkingų kopėčių ar pastolių, naudoti atsitiktines paaukštinimo priemones.

**IV SKYRIUS**

**MOKINIŲ SAUGUMO UŽTIKRINIMAS**

9. Elektrikas, įtaręs ar pastebėjęs žodines, fizines, socialines patyčias, smurtą:

9.1. nedelsdamas įsikiša ir nutraukia bet kokius tokį įtarimą keliančius veiksmus;

9.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

10.Elektrikas, įtaręs ar pastebėjęs patyčias kibernetinėje erdvėje arba gavęs apie jas pranešimą:

10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

11. Elektrikas atsako už jam priskirto elektros ūkio techninį tvarkingumą ir funkcionavimą.

12. Elektrikas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

13. Elektrikas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė gimnazijos direktorė Jūratė Sveikauskienė

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektriko vardas, pavardė, parašas)

Data

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektriko vardas, pavardė, parašas)

Data